ขอสอบถามคุณค่ะ ส่วนตัวเคยตรวจความพร้อมก่อนตั้งครรภ์ โดยการอัลตร้าซาวช่องคลอดแล้ว ทุกอย่างปกติ ไข่โตแต่ไม่ยอมตก บอกอาจมาจากความเครียด ไม่ได้เป็น PCOS แต่เป็นคนที่รอบเดือนค่อนข้างยาว 28-50วัน โดยปกติจะอยู่ที่ 35-40 ค่ะ อยากทราบว่าถ้าเราเคยตรวจไปเมื่อ 5เดือนที่แล้วว่าไม่ได้เป็น PCOS แต่ปัจจุบันเราสามารถเป็นPCOSได้ไหมคะ เพราะมีอะไรกับสามีวันไข่ตก มา3เดือนแล้ว ไม่ท้องซักทีขอบสำหรับคำตอบล่วงหน้าค่ะคุณ
สวัสดีค่ะ PCOS คือโรคการมีถุงน้ำหลายใบในรังไข่ เป็นความผิดปกติของระบบต่อมไร้ท่อ ทำให้มีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุล อาการมาด้วยรอบเดือนที่ผิดปกติ สิวขึ้น ขนดก หรือมีผลต่อการสืบพันธุ์ ทำให้มีบุตรยากถุงน้ำในรังไข่จะเกิดขึ้นเมื่อไรก็ได้ ดังนั้นหากตรวจไม่พบเมื่อ 5 เดือนที่แล้ว เดือนนี้ก็อาจจะตรวจเจอได้ค่ะภาวะมีบุตรยาก คือมีเพศสัมพันธ์ต่อเนื่องอย่างน้อย 1 ปี แต่ไม่ตั้งครรภ์ อาจมีสาเหตุเช่นสาเหตุทางฝ่ายหญิง เช่น โรคเยื่อบุมดลูกเจริญผิดที่ เนื้องอกมดลูก หรือ การมีเนื้องอกที่รังไข่ ถุงน้ำหลายใบในรังไข่ ผนังมดลูกผิดปกติ ท่อนำไข่ตีบตันจากเคยมีการติดเชื้อสาเหตุทางฝ่ายชาย เช่น ความแข็งแรงและจำนวนของอสุจิไม่พอแนะนำถ้าประจำเดือนยังมาไม่สม่ำเสมอและมีบุตรยากด้วยควรไปตรวจเพิ่มเติมเพื่อหาสาเหตุค่ะ